Vermiste bejaarde vrou se lyk gevind | Maroela Media
‘n Vrou wat in Jozini in die noorde van KwaZulu-Natal ontvoer is, is Vrydag dood gevind in Ubombo.
ŉ Polisiewoordvoerder, kol. Jay Naicker, sê Reita van Vuljk (66) was sedert Maandag vermis toe haar Toyota Hilux gevind is waar dit naby Hluhluwe omgeslaan het. “Woensdag het ‘n ondersoek die polisie na ‘n 23-jarige man gelei wat die bakkie na bewering bestuur het toe dit omgeslaan het.”. Die man is in hegtenis geneem. Hy het die polisie inligting gegee om Van Vuljk se lyk te vind. Haar lyk is later naby ŉ krans in Ubombo gevind. Nog twee mans is later in hegtenis geneem. Die drie verdagtes sal Maandag in die Ubombo-landdroshof op aanklagte van diefstal, ontvoering en moord verskyn. Die KwaZulu-Natalse LUR vir maatskaplike ontwikkeling, Weziwe Thusi, het die moord op Van Vuljk ten sterkste veroordeel. “Sy het saam met die departement gewerk om ŉ kinder- en jeugsentrum op die been te bring en dit is baie hartseer dat sy in dieselfde gemeenskap doodgemaak is waar sy probeer help het.”
Vrou sterf na motor boom tref